17.3.2010	Dnro 14482/041/08

Oikeusministeriö
Lainvalmisteluosasto
PL 25
00023 VALTIONEUVOSTO

Oikeusministeriön lausuntopyyntö 4.3.2010 OM 5/41/2010

LAUSUNTO

Oikeusministeriössä on laadittu luonnos uuden asunto-osakeytiölain 6 luvun 32 §:n 4 momentin muuttamiseksi siten, että hissin jälkiasennuksen kustannuksiin osallistumisesta voidaan kokonaan vapauttaa esimerkiksi katutason liikehuoneistot yhtiössä, jonka talon ylemmissä kerroksista on vain asuinhuoneistoja. On katsottu, että muun käyttötarkoituksen huoneistoja koskevan nimenomaisen säännöksen puuttuminen johtaisi epäselvyyteen hissin jälkiasennusta koskevan päätöksen tekemisessä sellaisessa yhtiössä, jossa on eri käyttötarkoituksiin varattuja huoneistoja.

Asumisen rahoitus- ja kehittämiskeskus (ARA) katsoo, että ehdotettu säännös tulisi vaikeuttamaan päätöksentekoa hissin jälkiasennuksesta. Se supistaisi yhtiön ja osakkeenomistajien päätösvaltaa, jonka tulisi olla laajaa yhdenvertaisuusperiaatteen puitteissa. Tästä näkökulmasta tulisi vielä ottaa huomioon katutason asuinhuoneistojen omistajien tilanne. Uutta säännöstä on perusteltu niin, että sitä ei sovellettaisi katutason asuinhuoneistoon silloinkaan, kun katutasossa olevat tietyn muun käyttötarkoituksen osakehuoneistot vapautettaisiin maksuvelvollisuudesta. Hissin rakentamisesta johtuva asuin- ja liikehuoneistojen erilainen arvonnousu ei näytäisi tällaisessa tilanteessa riittävältä perusteelta eriarvoiselle kohtelulle. Säännöksen tulkinta voisi myös aiheuttaisi ongelmia kustannusten jaossa silloin, kun alimmassa kerroksessa on esimerkiksi yksi asuinhuoneisto ja yksi tai useampia liikehuoneistoja.

Jos säännös on tarkoitettu sellaiseksi, ettei se koskisi lainkaan asuinhuoneistoja, tulisi säännöksen sanamuotoa tarkentaa. Asunto-osakeyhtiölaki on tarkoitettu osakkeenomistajien käytettäväksi, joten siitä ei pitäisi tehdä vaikeaselkoista.

 
Hannu Rossilahti					Jaana-Maarit Huuhka
ylijohtaja						päälakimies